**Қабдеш Жұмаділ**

**«Тағдыр»**

**- Көркем шығарма қандай тарихи кезең мен оқиғаларға арналған;**

Қазақ әдебиетіне 1960 жылдары келіп қосылған бір шоғыр таланттың ішінде бүкіл қазаққа танылған тұлғалар арасында Қабдеш Жұмаділов те бар еді. Қабдеш Жұмаділовтың көпшілікке кеңінен таныс «Тағдыр» романы – Шығыс Түркістандағы қазақ тарихы негізінде жазылған тарихи роман. Бұл роман қазақ халқы басынан кешірген ауыр бір кезең – екі империяның алаштың ата қонысы болған сайын даланы екіге бөліп, шекара сызығын жүргізген кезеңін арқау еткен. Мұнда алуан мінезді, алуан тағдырлы кейіпкерлер характері сомдалып, болмысы ашылады.

Бұл романда жазушы Қытайдағы екі мың жылдан аса уақыт өмір сүрген монархиялық патшалық өкіметтің 1911 жылға дейінгі тарихи жағдайларына байланысты қазақтардың өмірін, күресін қайраткер тұлға Демежан арқылы көрсетеді.

Бірі шығысқа, екіншісі батысқа қарай өлермендене ұмтылған Ресей мен Қытайдың Маншың империясы әртүрлі тарихи жағдайларға байланысты Шығыс Түркістан мен Орта Азиядағы иеліктерін бөлісуге XIX-ғасырдың 80- жылдарында ғана мүмкіндік алды[.](https://www.meloman.kz/calssics-in-kazakh-language/zh-madilov-ta-dyr.html) Екі ел арасында тартылған шекара сызығы кең жайылған дала мен асқар тауларды ғана көктей өсіп қойған жоқ, осы өлкені мекендеген қазақ қоныстарын да қақ жарып өтті. Халық жазушысы Қабдеш Жұмаділовтың «Тағдыр» романында, міне, осы оқиғалар егжей-тегжейлі баяндалады. Романның бас қаһарманы – Демежан тарихта болған адам. Жазушы өз кейіпкерлерінің басындағы трагедиялық халды суреттей отырып, шекара сыртында қалған қазақтардың оқшау тағдырын көз алдыңыздан өткізеді

Ке­сек-ке­сек төрт бө­лім­нен тұ­ра­тын шы­ғар­ма ар­қауы –  
ХІХ ға­сыр­дың соң­ғы ши­ре­гі­нен ХХ ға­сыр­дың ал­ғаш­қы он жыл­ды­ғы­на шейін­гі ел өмі­рі­нің 20 жыл­дан ас­там уа­қыт бе­де­рі, 1884 жыл­ғы Ре­сей-Қы­тай ше­ка­ра бө­лі­ні­сі оқи­ға­сы, аяр сая­сат жат­пи­ғыл адам­дар ара­сын­да­ғы аң­ды­су­лар ауқы­мын­да сыр аша­ды.

Шы­ғар­ма­да­ғы ор­та­лық тұл­ға – ож­да­ны тап­тал­ған тұ­тас ұлт. Ар­ғы та­ри­хы ай­бын­ды, ар­тық ту­ған қа­сиет­те­рі ас­пан ас­ты, жер үс­тін­де аңыз­ға ай­нал­ған өр көш­пен­ді өк­сік­ті, үміт­сіз, ауыр бір бұл­дыр шақ­тар­ға, оқ­шау дағ­да­рыс­қа тап бол­ған.

**- Шығарманың негізгі идеясы не? Автор қандай мәселе мен сұрақтарды көтереді;**

Шығарманың негізгі идеясы патшалық Ресей мен оған көршілес Цин империясының Шығыс Түркістан және Орта Азиядағы өз иеліктерін бөліскенде шекара сыртында қалған қазақтардың ауыр тағдырын суреттеу. Романдағы басты оқиға орыс пен қытай арасындағы шекара бөлінісі болса, оның сыртында қазақтың көшпенді өмірі, отырықшы өмірге үйрену, қытайлықтардың қамал-қорған тұрғызулары секілді тарихи маңызы зор оқиғалар орын алған.

**“Жол торабы”** деп аталатын бірінші бөлімде Шәуешек аймағы губернаторының тілмәші Демежанның халық тағдырын өз пайымымен бағамдаған сәттері, Төртуыл, Керей, Жұмық, Тоғас сияқты рулардың жаз жайлауды, қыс қыстауды мекен еткен тұрмыс-тіршіліктері, ішінара қайшылықтар, Тарбағатайдың күнгейі мен теріскейінің шекара бөлінісі сәтіндегі жағдайы сөз болады. Шыңжаң өлкесі мен орыс жерінің арасына ресми шекара сызығының жүргізілуі жерді меншіктеп, атам заманнан мекен еткен қазақ халқы үшін аса ауыр оқиға екені шығарма кейіпкерлерінің әрекеті, ашу-ызасы, шарасыз халдері арқылы көрінеді.

**“Тағдыр талқысы”** атты романның екінші бөлімінде Демежанды елден әкесі Керімбай үкірдайдың қасынан көреміз. Төртуылдың қадірменді ақсақалы Смайыл зәңгі және орыс консулы Балхашин қайтпас сапарға аттанған. Ел ішінің ұсақ-түйек дау-дамайы, қым-қиғаш қайшылығы үдей түспесе, толас таппаған.

**“Уақыт керуені”** аталатын үшінші бөлімде Демежан – бәрінен де биік тұрған тұлға. Не әрекет қылса да еліне пайдалы істі ойлап жүрген азамат Абдыра мен Қараүңгір өзендерінен тартылатын екі тоған суға қағаз жасатып, оны Іле жаңжұңына бекіттіртіп алған. Осы жайт халдайлардың Демежанға деген өшпенділігін қоздырады. Оңтайлы сәтінде олар Демежанды ықтырып алғылары келгенмен, досына дархан, жауына өр болып жаралған Демежан бой бере қоймайды. Реті келгенде алмастай тілмен орып түссе, кейде күшпен де айбат көрсетеді.

**“Дар ағашы”** деп аталатын төртінші тарауда Ши-амбы қызметінен босап, Құлжаға сапар шегеді. Үш айдай уақыт өткенде Шәуешек аймағын отыз жыл билеген ұлық дүние салады.

Құлжаға Демежанның үстінен арыз айтпақшы болып, Дохалдай аттанса, оның соңынан ұрлығы үшін абақтыда қамалып жатқан Байсерке аттанады. Екеуі бірігіп, Демежанға қарсы іс қозғайды. Ақыры аймаққа жаңа келген ұлық Матен-амбы Демежанға жабылған жаланы ұлғайтып, оны қамауға алады. Ең ауыр жаза – дарға асуға үкім шығарады. Жаланың басы – оның саяси сенімсіз Ли-шансыңның шәкірті екендігі, ішкі жақтан жер аударылып келген ағайынды екі Жаңды қамқорлыққа алғандығы. Сөйтіп, арам ниетті қаскөйлер абзал азаматқа саяси айып тағады. Мақсаттары – қайткен күнде де Демежанды құрту.

**- Шығарманың бас кейпкерлері кім? Олардың бейнесін сипатта;**

Романда алуан мінезді, алуан тағдырлы кейіпкерлер характері сомдалып, болмысы ашылады.  Әр кейіпкердің характері жан-жақты ашыла түсіп, алуан тағдыры суреттелген.Тарихтың халық тағдырына қалай әсер еткендегі шығарманың өн бойынан байқалып тұрады.

Романның басты кейіпкері әрі қаһарманы – Демежан. Шығарманы оқи отырып, Демежанның алғаш образын Шәуешек аймақтық губернатор – Ши- амбының қарауында тілмаш болып қызмет істеп жүрген кезінен танимыз.

Романның сюжеттік-композициялық тұтастығын біріктіріп тұрған негізгі арна да – Демежан. Демежанның әділетсіздікке қарсы екендігін білдіретін тұс қиянатшыл,әділетсіз Маншың өкіметінің іс-әрекетіне қарсы шығуы.Демежан мінезінің ерекшілігінің бірі- әділетсіздікпен күресу амалын таба білген. Яғни қан төгіп, төңкеріс жасап жүрмей-ақ әділетті түрде шешудің жолын таңдаған. Оның басты мақсаты халқының ауыз-бірлігін, елдігін сақтап қалу. Шығармадағы Демежан характерінің қалыптасуын көрсететін әлеуметтік даулар толып жатыр. Соның бәрі де Демежанның образын толықтыра түседі.

Мысалы, Демежанның аймақтың әміршісі Ши-амбыдан жер, су сұрауы, шегараны бөлу комиссиясының мүшесі ретінде ел ішіндегі қоғамдық мәселелерге араласуы, Ли-шансыңмен қарым-қатынасы, халдайлармен арадағы қақтығысы т.б. толып жатқан сюжеттік желілер романның композициялық бітімін құрайды.

Автор басты кейіпкер Демежанды ала отырып,сол арқылы ол өмір сүрген дәуірдің,қоғамның,әлеуметтің шындығын барынша ашуға тырысты.

Бибі - Демежанның жұбайы

Керімбай - Демежанның әкесі

Ши-амбы - аймақ әміршісі

Ли-шансың -

**- Шығармада қандай салт-дәстүрлер, рәсімдер сипатталады?**

**- Осы шығарманы оқып шыққаннан соң Сіз өзіңіз үшін танымдық тұрғыдан қандай жаңалық аштыңыз**

**- Өзіңізге ұнаған сюжеттерден 2-3 үзіндіні мәнерлеп оқып беріңіз;**

**1** “Үйсін-қытай одағының немен тынғаны белгілі ғой. Мұның ақыры біздің заманымыздан бұрын 80-жылдары екі жақтың біріккен шабуылына төтеп бере алмаған Гундер мемлекетінің тас-талқан болып күйреуімен аяқталды, — деді Ли-шансың әңгімесін түйіндей келіп. — Айтайын дегенім ол емес. Бұл әңгіме неден шықты өзі? Иә, айтпақшы, жаңағы «мекіре қатындардың» бірі, қытай ханшасы Чан-юдың елін сағынып жазған өлеңінен өрбіген екен ғой... Жанылмасам, сол өлең менің блокнотымда бар болуға тиіс. Иә, мұнда жүр екен. Тыңда, оқып берейін.”

“Демежанға қытайдың қара сөзінен гөрі өлеңін түсіну қиынырақ соғатын. Дегенмен, жобамен алғанда, қытайша ұйқасы балғамен ұрғандай құйылып тұрған бас-аяғы үш шумақ өлеңнің ұзын ырғасы мынадай еді.

Қытайдың үзеңгілес тең-тұстасы —

Үйсіннің мені айттырды падишасы.

Төркінім салтанатпен мені ұзатты,

Ханның өзі бас болып, бар ханшасы.

Үйсіннің отыратын ұлы ордасы —

Киіз үй дөп-дөңгелек айналасы.

Бағлан еті, жал-жая, қазы-қарта.

Сүт пен қымыз, май мен құрт ішкен асы.

Әркімнің өзіне ыстық ата-анасы,

Соны ойлап кейде көздің ағар жасы.

Құс болсам қанат қағып кетер едім,

Болса да қанша қашық ел арасы...

– Қалай, бірдеме түсіндің бе? — деді Ли-шансың Демежанның бетіне күле қарап.

– Жобалап ұққандай болдым. Расында да, жан тебірентерлік өлең екен.”

**2** “Бір топ салт атты ауылға таяп қалғанда, үлкен ақ үйдің сыртына көп адамдар шығып қарап тұрған. Кенет ер-әйелі аралас жанағы топ кісінің арасынан бір кішкентай нұқат бөлінді де, бері қарай құлдырандай жөнелді. Бұл — әкесін танып, көш жерден жүгіріп келе жатқан Назарбек еді. Демежанның жан-жүйесі босап, кеңсірігі ашып қоя берген... Шыбын-шіркей болып, ентігіп жеткен баласын ат үстінен іліп алды да, көкірегіне басты. Тершіген бетінен, көзінен сүйіп, аймалап жатыр. Әттең, дүние-ай! Бұрын осы балалар тумай, көрінбей тұрған кезде қалай өмір сүріп келгені белгісіз. Бұрын ол өзін балаға қаталмын, тас бауырмын деп ойлаушы еді. Онысы бекер, бала бітпей, басына түспей тұрғанда жай айтыла салған сөз екен. Енді, міне бойында өз қаны, өз нәсілі соғып тұрған кішкентай ұл мен қызын қолына алса болғаны, тамыр-тамыры иіп, майдай еріп сала береді.

Қазір ат үстінде, әкесінің алдында отырған Назарбек әрнені бір айтып, топ адамды күлдіріп келеді. Баланын тілін қызықтап, әртүрлі сұрақ қойып, сөйлетіп келе жатқан Жауғаштың зәңгісі Тыныбай болатын.

– Назарбек, осы сен кімнің баласысың?

– Демежан үкірдайдың баласымын.

– Кімнен тудың?

– Бибі апамнан тудым...

– Е, жөн-жөн... Айтпақшы, Ырысқан деген тағы біреу бар ғой. Ол сенің кімің болады?

– Ол менің тәтем емес пе. Назымның шешесі...

– Бибі апаң жақсы ма, әлде Ырысқан тәтең жақсы ма?

– Бибі апам жақсы. Құрт-май, қант-кәмпиттің бәрі Бибі апамның қолында.

Ат үстіндегілер қыран-топан күлісіп жатыр. Әсіресе Тыныбай зор даусымен маңайды басына көтеріп:

– Әй, мынаның іші қу екен. Майлы-жайлы кісіні бұл да біледі. Шешесінің басынан құс ұшырмай келе жатқанын көрдің бе?! — деп ат байлайтын кермеге жақындағанша рахаттана күліп келді.”

**3** Романның аяқталар тұсында ауыл адамдарын әнмен қайғы-мұңнан сейілтемін, көңілдегі шерменді жібітемін деп думандатып жүретін әнші-ақын Әсет Найманбаев Демежан өзі отырғызған шынар ағаштарының қасына келіп:

Дегенде беу, қарағаш, сәнің қайда?

Тербеткен төңіректі әнің қайда?

Алыстан көз арбаған ақ үйлер мен,

Төрт түлік өріп жүрген малың қайда?

Көшкенде жүк артатын түйең қайда?

Саяңда байлап қойған биең қайда?

Жайылып төрт тарапқа даңқы кеткен,

Кешегі ер Демежан иең қайда?!-деп жоқтайды. Сонан соң ақынжанды Күдеріге қарап: — Дүниеде тозбайтын, көнермейтін бір-ақ нәрсе бар. Ол – арттағы ұрпаққа қалатын асыл сөз, өлең-жыр. Шамаларың келсе, Демежандай дегдарға өлеңмен ескерткіш соғыңдар!-деп кеңес береді.

Өн бойы ізгіліктен жаралған, жүзі иманды, сөзі сындарлы Демежанның «Тағдыр» десе дегендей-ақ, аянышты тағдыры, салауат ісі, өмірлік жолы аңыз ғып айтар ақиқат деп білемін.

**- Кітап оқу кезінде қандай көңілде, сезімде болдыңыз**

Оқу барысында мен өкініш, аяныш, сол уақыттағы халқымыздың жағдайына қарап көңілімді мұң басты. Себебі көшпелі өмірге үйренген халыққа бірден отырықшы өмір салтына ауысу сусыз қалған балықтай күй кештірді. Бұл қазақ халқының шарасыз халде қалуы сол уакыттағы патша үкіметінің әділеттілігіне күмән тудырды.

**- Бұл кітапты достарыңыз бен жақындарыңызға не үшін ұсынар едіңіз.**

Оларды халықты құрметтеу мен қадірлеуге шақыру үшін әрі автордың бұл шығармасының тарихты насихаттаудағы маңызын көрсету, **өзім секілді жастарға ой салу.** Өйткені, Шы­ғар­ма­да ту­ған жер­ді көк­сеу аң­са­ры ұлт­тың та­ри­хи жа­дын қоз­ғау мақ­са­ты­мен ас­тас­қан. Он-сан­да­ған қо­ныс, жер атау­ла­ры ыж­да­һат­пен, бай­ып­ты ата­лып оты­ра­ды. Ру­лы ел­дің ішін­де­гі сөз ұс­та­ған, қа­ру асы­нып қар­сы шап­қан кі­сі­лік­ті жан­да­ры бой кө­те­ре­ді. «Тағ­дыр» – ты­ны­сы кең, тың туын­ды.

**- Шығарма авторы туралы не білесіз?**

Қазақстанның Халық жазушысы Қабдеш Жұмаділов – шығармашылықғұмырында өндірте жазып келе жатқан, «өнімді» жазушы. Шығармаларының тақырып ауқымы да кең. Ал шетелдегі қазақтар тарихы тақырыбы дегенде, алдымен ойға оралатыны да – Қабдеш Жұмаділов.

Қабдеш Жұмаділов Қазақ прозасы тарихында өшпестей із қалдырған қаламгерлер қатарында Қазақ­станның халық жазушысы, Мемлекеттік сый­лықтың лауреаты, тәуелсіз «Тарлан» сыйлығының иегері. Оның қаламынан туған «Сары­жай­лау», «Бір түп тораңғы», «Сәйгүліктер», «Қа­р­ауыл», «Бір қаланың тұрғындары», «Тұл дү­ние» сияқты повесть-хикаяттары мен «Кө­к­ей­кесті», «Соңғы көш», «Тағ­дыр», «Про­­метей алауы», «Қылкөпір», «Ата­мекен» атты ро­мандары оқырман қауымға етене таныс.  
Қазіргі Қытай Халық Республикасының ШУАР-ын құрап отырған қазақтардың ғасырлардан ғасырларға ұласқан тарихы, алып империялар арасындағы жер бөлісі салдарынан еркісіз екі мемлекеттің бөлінді боданы болған қасіретті кезеңдер, ел басына күн туғанда етігімен су кешіп, басын бәйгеге тіккен есіл ерлер жолы – мұның барлығы да Қабдеш Жұмаділов қаламы арқылы өріліп, қалың оқырманға қалың-қалың романдар мен хикаяттар болып жол тартты.

Романдарының дені тарихи тақырыпқа арналған. Оның екі кітаптан тұратын "Соңғы көш" (1974-1981), "Атамекен" (1985), "Тағдыр" (1988) романдары Шыңжаң қазақтарының өмірінен жазылған. "Соңғы көш" дилогиясына 1983 жылы М.Әуезов атындағы әдеби сыйлық, "Тағдыр" романына 1990 жылы Абай атындағы Мемлекеттік сыйлық берілген. Қабдеш Жұмаділов – қазақ прозасы тарихында өшпестей із қалдырған қарымды қаламгер. Тау тұлға. Ұлы жазушының артына қалдырған әдеби бай мұрасы – құнды қазына. Қабдеш Жұмаділов есімі мәңгі ел есінде.